Translate the text from Welsh to English.



 
Bydd y Bil yn darparu bod yr Hawl i Brynu, yr Hawl i Brynu a Gadwyd a'r Hawl i Gaffael – ar gyfer tenantiaid i awdurdodau lleol a landlordiaid cymdeithasol cofrestredig – yn cael eu diddymu ar ôl cyfnod o flwyddyn o leiaf yn dilyn cael y Cydsyniad Brenhinol. 

 Wrth gyflwyno'r Bil, nod Llywodraeth Cymru yw diogelu ein stoc o dai cymdeithasol yng Nghymru rhag lleihau ymhellach, gan sicrhau ei bod ar gael i gynnig tai diogel a fforddiadwy i bobl nad ydynt yn gallu prynu na rhentu cartref drwy'r farchnad dai. 

 I sicrhau bod tai cymdeithasol newydd yn cael eu datblygu, mae'r Bil, os caiff ei basio gan y Cynulliad, yn darparu y bydd yr Hawl i Brynu a'r Hawl i Gaffael yn dod i ben ar gyfer tai newydd ddau fis ar ôl cael y Cydsyniad Brenhinol. Bydd hynny'n helpu i annog landlordiaid cymdeithasol i adeiladu cartrefi newydd, o wybod na fyddant mewn perygl o gael eu gwerthu ar ôl cyfnod cymharol fyr. 

 Mae'r Bil yn cyd\-fynd â chamau gweithredu eraill sy'n cael eu cymryd gan Lywodraeth Cymru i gynyddu'r cyflenwad o dai. 

 Cyn cyflwyno'r Bil, dywedodd Carl Sargeant, Ysgrifennydd y Cabinet dros Gymunedau:

 
> "Mae ein tai cymdeithasol yn adnodd gwerthfawr, ond yn un sydd o dan bwysau sylweddol. Mae maint y stoc wedi lleihau'n sylweddol ers 1980 pan gafodd yr Hawl i Brynu ei chyflwyno. Mae nifer y tai a werthwyd yn cyfateb i 45% o'r stoc o dai cymdeithasol yn 1981\. Fel canlyniad i hynny, roedd y rheini yr oedd angen tai arnynt \- a nifer yn eu plith yn agored i niwed \- yn gorfod aros am gyfnodau hirach i gael cartref yr oedden nhw’n gallu ei fforddio.
> 
>  "Mae'r Bil yn cefnogi nodau ehangach Llywodraeth Cymru yn y gwaith o greu Cymru sy'n decach a mwy llewyrchus, gan helpu i drechu tlodi drwy ddiogelu ein stoc o dai cymdeithasol rhag lleihau ymhellach.
> 
>  "Rwy'n cydnabod bod y cynnig yn effeithio ar denantiaid sydd eisoes yn byw mewn tai cymdeithasol, a byddwn ni’n sicrhau bod tenantiaid yn ymwybodol o effaith y Bil mewn da bryd cyn i'r hawliau gael eu diddymu. Bydd y Bil yn cynnwys gofyniad i Lywodraeth Cymru gyhoeddi gwybodaeth, y bydd rhaid i landlordiaid cymdeithasol yn eu tro ddarparu i bob tenant sy'n cael ei effeithio, o fewn dau fis i'r Bil gael y Cydsyniad Brenhinol.
> 
>  "Rydyn ni wedi pennu targed uchelgeisiol o greu 20,000 o dai fforddiadwy yn ystod tymor y llywodraeth hon. Yn ogystal â thai cymdeithasol, byddwn ni hefyd yn cynnig cynlluniau fel Cymorth i Brynu a Rhentu i Brynu, fel bod pobl sy'n ennill incwm gweddol isel yn gallu perchen ar dŷ eu hunain. Rydyn ni’n cefnogi dulliau rhad o brynu tŷ, ac rydyn ni’n ehangu'r stoc o dai cymdeithasol. Bydd diddymu'r Hawl i Brynu yn cyd\-fynd â'r camau gweithredu eraill hyn yr ydyn ni’n eu cymryd i gefnogi pobl y mae angen tai arnyn nhw."

 Dywedodd y Cynghorydd Dyfed Edwards, llefarydd ar ran Cymdeithas Llywodraeth Lleol Cymru:

 
> "Yn ystod cyfnod o brinder mawr o dai rhent cymdeithasol, a miloedd o bobl ar restri aros am dai ar hyn o bryd, mae'r cynnig gan Lywodraeth Cymru i ddiddymu'r hawl i brynu yn gam i'w groesawu er mwyn mynd i'r afael â phroblem gynyddol yng Nghymru. Mae'n hanfodol bod pobl yn gallu rhentu tai rhent cymdeithasol o ansawdd da, nid yn unig i wella bywydau pobl, ond hefyd i adfywio cymunedau lleol."







Translation:


 
The Bill will provide for the Right to Buy, the Preserved Right to Buy and the Right to Acquire for tenants of local authorities and registered social landlords to be abolished after a period of at least one year following Royal Assent. 

 In introducing the Bill, the Welsh Government aims to protect the Welsh stock of social housing from further reduction, ensuring it is available to provide safe, secure and affordable housing for people who are unable to take advantage of the housing market to buy or rent a home.

 To encourage the development of new social housing, the Bill, if passed by the Assembly, will provide that the Right to Buy and Right to Acquire will end for new homes two months after Royal Assent. This will help encourage social landlords to build new homes in the knowledge that they will not be at risk of being sold after only a relatively short period.

 The Bill complements other actions being taken by the Welsh Government to increase the supply of housing. 

 Ahead of the Bill’s introduction, Communities Secretary Carl Sargeant said:

 
> "Our social housing is a valuable resource, but it is under considerable pressure. The size of the stock has declined significantly since 1980 when the Right to Buy was introduced. The number of sales is equivalent to 45% of the social housing stock in 1981\. This has resulted in people in housing need, many of whom are vulnerable, waiting longer to access a home they can afford.
> 
>  "The Bill supports the Welsh Government’s wider aims of a more prosperous and fairer Wales, helping to tackle poverty by protecting our stock of social housing from further reduction.
> 
>  "I recognise the proposal affects existing tenants and we will ensure tenants are made aware of the effect of the Bill in good time before abolition takes place. The Bill will require the Welsh Government to publish information, which social landlords in turn must provide to every affected tenant, within two months of the Bill receiving Royal Assent.
> 
>  "We have set an ambitious target of creating 20,000 affordable homes in this term of government. Alongside social housing this will include schemes such as Help to Buy and Rent to Own to enable people on modest incomes to own their own homes. We are supporting low cost home ownership and we are expanding the social housing stock. Abolishing the Right to Buy will complement these other actions we are taking in order to support people in housing need.”

 Councillor Dyfed Edwards, the Welsh Local Government Association spokesperson for Housing, said:

 
> "At a time of acute shortages of social rented homes, and with many thousands of people currently on housing waiting lists, the proposal from the Welsh Government to abolish right to buy is a welcome step in tackling a growing problem in Wales. It is essential that people’s access is improved to good quality social rented housing in order to enhance people’s lives, and also to revitalise local communities”